钦定古今图书集成/理学汇编/经籍典/第151卷 > 宋郑樵诗辨妄 > 秦以诗废而亡
## 钦定古今图书集成/理学汇编/经籍典/第151卷 > 宋郑樵诗辨妄 > 秦以诗废而亡

陈君举曰：“《春秋》之衰，以《礼》废，秦之亡以《诗》废。尝观之
《诗》，刑政之苛，赋役之重，天子诸侯朝廷之严，而后妃、
夫妇衽席之秘。圣人为诗，而使天下匹夫匹妇之微
皆得以言其上，宜若启天下轻君之心。然亟谏而不悟，显戮而丕戾，相与携持去之而不忍，是故汤、武之
兴，其民急而不敢去；周之衰，其民哀而不敢离，盖其”
抑郁之气纾，而无聊之意不蓄也。呜呼！《诗》不敢作，天
下怨极矣。卒不能胜，共起而亡秦。秦亡而后快，于是
始有匹夫匹妇存亡天下之权。呜呼！《春秋》之衰，以《礼》
废；秦之亡，以《诗》废。吾固知公卿大夫之祸速，而小民
之祸迟而大。而《诗》者，正所以维持君臣之道，其功用
深矣。